Lav et referat af nedenstående tekst:

Tekst:
Kongeskibet Dannebrog stævnede ud fra Frederikshavn Havn ved 20-tiden torsdag på en prøvesejlads, der vil vare 8-10 timer. Det oplyser forsvarets pressetjeneste. Kongeskibet har ligget til reparation på flådestationen i Frederikshavn siden søndag, da det på årets sommertogt fik problemer med motorkraften. De tekniske problemer opstod cirka 60 sømil vest for Hirtshals, hvorefter skibet satte kurs mod sin faste base i Frederikshavn. Motorerne på kongeskibet skal stressetestes i mange situationer. Derfor den forholdsvis lange tur, lyder det fra Forsvarets pressetjeneste.

Referat:
Ved 20-tiden torsdag stævnede Kongeskibet Dannebrog ud fra Frederikshavn, hvor det har ligget siden søndag på grund af motorproblemer.